[image: image1.png]s
Q]
£




       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-28409.07.2025г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на община Златоград

Относно: Предложение за създаване на длъжност Главен експерт „Архитектура и градоустройство“ в структурата на Общинска администрация - Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С настоящата докладна записка предлагам изменение на настоящата структура и численост на общинската администрация, като се включи нова длъжност в щатното разписание: Главен експерт „Архитектура и градоустройство“, в дирекция „Устройство на територията“. 
Необходимостта от такава длъжност произтича от значително нарастване на административната натовареност в областта на устройственото планиране, инвестиционното проектиране и контрола по строителството на територията на общината. През последните години се наблюдава увеличаване на дейностите свързани с :
· Подготовка и изменение на ПУП;

· Разглеждане, проверка и съгласуване на инвестиционни проекти;

· Извършване на контрол по законосъобразността на строителни дейности;

· Обработка на заявления и преписки от граждани и юридически лица съгласно ЗУТ;

· Подготовка на задания и технически спецификации за откриване на обществени поръчки;

Предлаганата длъжност ще има за цел да подпомага дейността на главния архитект и да осигурява експертна подкрепа по целия цикъл на устройствени, проектни и строителни процедури.

С оглед на гореизложеното, предлагам Общинският съвет да приеме решение за създаване на една щатна бройка за длъжност Главен експерт „Архитектура и градоустройство“, с което общата численост на персонала в дейност „Общинска администрация ще се увеличи от 64,5  на 65,5 щатни бройки.
Предлагам Общински съвет Златоград да приеме следното 

РЕШЕНИЕ:

На основание чл.21, ал.1, т.2 от Закона за местното самоуправление и местната администрация и чл.115, ал. 1 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет-Златоград
Р Е Ш И :

1. Допълва структурата на Общинска администрация- Златоград, като включва в дирекция „Устройство на територията“ нова длъжност Главен експерт „Архитектура и градоустройство“ – 1 щатна бройка.
2. Одобрява обща численост на персонала в дейност „Общинска администрация“ - 65,5 щатни бройки, считано от 01.08.2025 г.
С уважение,
МИРОСЛАВ ЯНЧЕВ
Кмет на Община Златоград
НМ/ЕЧ



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

